wickkiey/tamil-wikipedia-markdown huggingface dataset:
# சங்கிலியன் சிலை


சங்கிலியன் சிலை தமிழ் தியாகி மற்றும் யாழ்ப்பாண இராச்சியத்தின் கடைசி மன்னரான இரண்டாம் சங்கிலிக்கு அர்ப்பணிக்கப்பட்டது. இந்த சிலை யாழ்ப்பாண நகரத்தின் அடையாளமாக பார்க்கப்படுகிறது. சங்கிலியன் சிலை 1974 இல் நல்லூர் முத்திரை சந்திப்பில் கட்டப்பட்டுள்ளது. இச்சிலையை சிற்பி செல்லையா சிவப்பிரகாசம் என்பவர் செதுக்கினார். அரசியல் நோக்கங்களால் இந்த சிலை அழிக்கப்பட்டு மீண்டும் கட்டப்பட்டதாக தமிழ் குழுக்கள் நம்புகின்றன. இந்தச் செயலால் சிலையின் வரலாற்று அழகு அழிக்கப்பட்டது எனவும், புதிய சிலைக்கு முன்னாள் சிலையின் வீர அம்சங்கள் இல்லை என்றும் அவர்கள் விமர்சிக்கிறார்கள். சங்கிலியின் கையில் இருந்த வாள் அரசாங்கத்தால் அகற்றப்பட்டு வேறொரு வடிவத்தில் இப்போதுள்ள நிலையில் மீண்டும் நிறுவப்பட்டது. இந்திய சிற்பி கலிகைப்பெருமாள் புருசோத்தமன் என்பவர் தலைமையில் உருவாக்கப்பட்டு 2011 ஆகத்து 3 அன்று மீண்டும் திறந்து வைக்கப்பட்டது. அப்போதைய யாழ்ப்பாண நகரத் தந்தை ஆல்பிரட் துரையப்பாவால் திறந்து வைக்கப்பட்டது. இந்த நிகழ்ச்சியில் யாழ்ப்பாண நகர தந்தை திருமதி. யோகேஸ்வரி பட்குனராஜா மற்றும் அமைச்சர் டக்ளஸ் தேவானந்தா ஆகியோர் கலந்து கொண்டனர்.  

## வரலாறு
### முதலாம் சங்கிலி

யாழ்ப்பாண அரசை போர்த்துக்கேயர் வெற்றி கொண்ட நிகழ்வானது 1505 இல் இலங்கையின் தென்மேற்கில் போட்டியாகவிருந்த கோட்டை இராச்சியத்தில் போர்த்துக்கேய வாணிபர்கள் வந்த பின் இடம்பெற்றது. ஆரம்பத்தில் முதலாம் சங்கிலி போன்ற பல மன்னர்கள் உள்ளூர் மக்களை கத்தோலிக்க சமயத்திற்கு போர்த்துக்கேயர் மதம் மாற்றியபோது எதிர்த்தனர். ஆயினும் மெதுவாக அவர்களுடன் சமாதானம் செய்து கொண்டனர்.  

1591 காலப்பகுதியில் யாழ்ப்பாண அரசன் எதிர்மன்னசிங்கம் போர்த்துக்கேயரால் நியமிக்கப்பட்டார். ஆயினும், அவர் பெயரவில் ஓர் போர்த்துக்கோய வாடிக்கையாளராகயிருந்து, சமய பரப்புதல் நடவடிக்கையை தடுத்து, தென் இந்தியாவிலிருந்து இராணுவ உதவியை நாடியபோது உள்ளக கண்டி இராச்சியத்திற்கு உதவினார். இறுதியாக, அதிகாரத்தை பறித்தெடுத்த இரண்டாம் சங்கிலி போர்த்துக்கேய மேலாண்மையை எதிர்த்தாலும் 1619 இல் பிலிப்பே டி ஒலிவேரா என்பவரால் அகற்றப்பட்டு, தூக்கிலிடப்பட்டார். அதன் பின்னர் வந்த போர்த்துக்கேய ஆட்சி, கத்தோலிக்கத்திற்கு மக்கள் மதமாற்றப்பட வழி ஏற்படுத்தியது. மேலும், அதிக வரியினால் சனத்தொகை குறைவடைந்து, அதிகளவான மக்கள் முன்னைய அரசுகளின் மையப்பகுதிகளுக்கு ஓடிச் செல்லச் செய்தது.  

### இரண்டாம் சங்கிலி

1617 இல் எதிர்மன்னசிங்கத்தின் இறப்புடன், இரண்டாம் சங்கிலி, அரசனால் பரிந்துரைக்கப்பட்டவரைக் கொன்றுவிட்டு, அரியணையில் அமர்ந்தான். இரண்டாம் சங்கிலியின் செயலை போர்த்துக்கேயர் ஏற்றுக் கொள்ளாததால், படை உதவியை தஞ்சை நாயக்கர்கள் மூலம் பெற்றதுடன் நெடுந்தீவு பகுதியில் மலபாரிலிருந்து வரவழைக்கப்பட்ட தனியார் கப்பல் படையையும் முகாமிடச் அனுமதியளித்தான். இதனால் பாக்கு நீரிணை ஊடான போர்த்துக்கேயரின் கப்பல் போக்குவரத்திற்கு பாதகத்தை ஏற்படுத்தியது.  

## சிலையின் வேறுபாடுகள்

### பழையது

### புதியது
# செறுதோணி அணைக்கட்டு



**செறுதோணி அணை** (Cheruthoni Dam) இந்தியாவில், கேரள மாநிலத்தில், இடுக்கி மாவட்டத்தில் கட்டப்பட்டுள்ள 138 மீட்டர் உயரமான கான்கிரீட் அணையாகும். இந்த அணை இடுக்கி நீர்மின் திட்டத்திற்காக இடுக்கி மற்றும் குலமாவு ஆகியவற்றோடு மற்றொரு பகுதியாக கட்டப்பட்டது. இத்திட்டம் கனேடிய நிதி உதவியுடன் முடிக்கப்பட்டது. கனடா அரசு நீண்ட கால கடன்கள் மற்றும் மானியங்களுடன் இந்த திட்டத்திற்கு உதவியது. கனடாவின் எஸ்.என்.சி.ஐ.என்.சி. நிறுவன பொறியாளர்கள் திட்டப் பொறியாளர்களுக்கு ஆலோசனை மற்றும் உதவி செய்து வந்தனர்.  

இடுக்கி, செருதோனி மற்றும் குலமாவு ஆகிய இந்த மூன்று அணைகளால் அடைத்து வைக்கப்பட்ட நீர் 60 சதுர கிலோமீட்டருக்கும் மேற்பட்ட பரப்பளவில், சராசரி கடல் மட்டத்திற்கு மேல் 2300 மீட்டர் உயரத்தில் ஒற்றை நீர்த்தேக்கத்தை உருவாக்கியுள்ளது. இடுக்கி அணை என்பது பெரியார் ஆற்றின் குறுக்கே இரண்டு கிரானைட் மலைகளுக்கு இடையில் ஒரு குறுகிய பள்ளத்தாக்கில் கட்டப்பட்ட இரட்டை வளைவுகளைக் கொண்ட அணை ஆகும். இது ஆசியாவின் மிக உயரமான இரட்டை வளைவு கமான் அணை ஆகும். செருதோணி அணைக்கட்டு&nbsp;இடுக்கி அணைக்கு மேற்கே 1 கிலோ மீட்டர் தொலைவில் அமைந்துள்ளது. இடுக்கி நீர்த்தேக்கத்தின் கசிந்து வரும் நீரானது செருதோணி அணையில் சேகரமாகிறது. குலமாவு அணையானது கிலிவாலி என்றழைக்கப்படும் சிற்றாற்றின் வழியாக நீர் தப்பி விடுவதைத் தடுக்க இடுக்கி கமான் அணையிலிருந்து மேற்கில் 30 கிலோ மீட்டர் தொலைவில் கட்டப்பட்ட அணையாகும். இது 100 மீட்டர் உயரமுள்ள கல்கட்டு எடை ஈர்ப்பு அணை ஆகும். இந்த செருதோணி அணை, இடுக்கி வளைவு அணை மற்றும் குலமாவு அணை ஆகியவற்றின் கட்டுமானம் 60 சதுர கிலோ மீட்டர் பரப்பளவிற்கான செயற்கை ஏரியை உருவாக்கியுள்ளது. மேலும், இங்கு சேமிக்கப்பட்ட நீரைப் பயன்படுத்தி, மூலமட்டம் மின் நிலையத்தில் மின்சார உற்பத்திக்கு பயன்படுத்தப்படுகிறது. மூலமட்டத்தில் உள்ள மின்நிலையம் இந்தியாவின் மிகப்பெரிய நிலத்தடி மின் நிலையமாகும். மேலும் இங்குள்ள அழுத்த உந்து தண்டானது நாட்டிலேயே மிகப்பெரியது ஆகும். செருதோணி கேரளாவின் மிகப்பெரிய மற்றும் மிக உயர்ந்த கல்கட்டு எட ஈர்ப்பு அணை ஆகும். இடுக்கி நீர்த்தேக்கத்தில் நீர் சேமிப்பு 1973 ஆம் ஆண்டு பிப்ரவரியில் தொடங்கியது. மூலமட்டம் மின் நிலையம் 1976 ஆம் ஆண்டு பிப்ரவரியில் பிரதமர் இந்திரா காந்தியால் பயன்பாட்டுக்கு கொண்டு வரப்பட்டது.  

## வெளியீடுகள்
மொத்தத்தில் மூன்று முறை, செருதோனியின் வெள்ள வாயில்கள் திறக்கப்பட வேண்டியிருந்தது; 1981 மற்றும் 1992 ஆம் ஆண்டின் வடகிழக்கு பருவமழையின் போது (அக்டோபர் முதல் டிசம்பர் வரை) இரண்டு முறை மற்றும் 2018 கேரள வெள்ளத்தின் போது ஒரு முறை. முதல் முறையாக 1981 ஆம் ஆண்டிலும் (அக்டோபர் 29 முதல் நவம்பர் 13 வரை அடைப்புப் பலகைகள் மீண்டும் மீண்டும் திறக்கப்பட்டன), இரண்டாவது முறையாக 1992 ஆம் ஆண்டிலும் (அவை அக்டோபர் 12 முதல் 23 வரை 12 நாட்கள் திறந்திருந்தன) மற்றும் சமீபத்தில் பெரும் வெள்ளத்தின் போதும் (2018 ஆகஸ்ட் 9 முதல் 2018 செப்டம்பர் 7 வரை அனைத்து 5 அடைப்புப் பலகைகளும் திறக்கப்பட்டன) திறக்கப்பட்டிருந்தன.
# சேமி உட்ஸ்

**சாமுவேல் மோசஸ் ஜேம்ஸ் உட்ஸ்** (Samuel Moses James Woods 13 ஏப்ரல் 1867 - 30 ஏப்ரல் 1931) ஓர் ஆஸ்திரேலிய வீரர் ஆவார். இவர் ஆத்திரேலியத் துடுப்பாட்ட அணி மற்றும் இங்கிலாந்து துடுப்பாட்ட அணி ஆகிய இரண்டு அணிகளுக்காவும் தேர்வுத் துடுப்பாட்டப் போட்டிகளில் விளையாடியுள்ளார்.ரக்பி யூனியனில் இங்கிலாந்து அணிக்காக பதின்மூன்று முறை விளையாடியுள்ளார். இதில் ஐந்து முறை தலைவராக இருந்தார். இவர் இங்கிலாந்தில் கால்பந்து மற்றும் வளைதடிப் பந்தாட்டம் ஆகிய இரண்டிலும் மாவட்ட அளவிலான போட்டிகளில் விளையாடினார். துடுப்பாட்டத்தினை முதன்மையாகக் கொண்ட இவர் இருபத்தி நான்கு ஆண்டு வாழ்க்கையில் நானூறு முதல் தரத் துடுப்பாட்டப் போட்டிகளில் விளையாடினார். இந்த போட்டிகளில் பெரும்பாலானவை 1894 முதல் 1906 வரை இவர் தலைவராக இருந்த சோமர்செட் துடுப்பாட்ட அணிக்காக விளையாடினார்.  

## இங்கிலாந்தில் கல்வி
இவருக்கு 16 வயதாக இருந்தபோது, உட்ஸின் தந்தை இவரையும் இவரது தம்பி ஹாரிஸையும் இங்கிலாந்தில் கல்வியை கற்பதற்காக அனுப்ப முடிவு செய்தார். பள்ளியில் இருந்தபோது, வூட்ஸ் நகர துடுப்பாட்ட சங்கத்தில் விளையாடினார், மேலும் அந்த ஆண்டின் முடிவில் வெளியிடப்பட்ட மட்டையாட்ட சராசரிகளில் ஏழாவது இடத்தில் இருந்தார். அதில் அதிகபட்சமாக இறுதிவரை ஆட்டமிழக்காமல் 42 ஓட்டங்கள் எடுத்தார் . ஆகஸ்ட் 1884 ஆம் ஆண்டில் இவர் பிரைட்டன் கல்லூரியில் சேர்ந்தார். மேலும் இரண்டு துடுப்பாட்டப் போட்டிகளில் விளையாடிய பிறகு, கால்பந்து போட்டிகள் தொடங்கியது. கோடை காலத்தில் துடுப்பாட்டம் மற்றும் குளிர்காலத்தில் ரக்பி கால்பந்தினை விளையாடினார். சில வாரங்களுக்குப் பிறகு, இவர் பள்ளி மற்றும் சசெக்ஸ் கவுண்டி கால்பந்து அணி ஆகிய இரண்டிற்கும் கோல் காப்பாளராக விளையாடினார் .  

### தேர்வுத் துடுப்பாட்டப் போட்டி
1888 ஆம் ஆண்டில், ஆறாவது ஆஸ்திரேலிய அணி மூன்று தேர்வுத் துடுப்பாட்டப் போட்டி மற்றும் 30 க்கும் மேற்பட்ட முதல் தரத் துடுப்பாட்டப் போட்டிகளில் பங்கேற்க இங்கிலாந்து சென்றது. இந்த அணி ஒப்பீட்டளவில் பலவீனமானதாகக் கருதப்பட்டது, குறிப்பாக மட்டயாட்டத்தில், அதில் தேர்வாகியிருந்த நான்கு வீரர்களுக்கு மட்டுமே இங்கிலாந்தின் மைதானங்கள் குறித்த முன் அனுபவம் இருந்தது. ஹேரி அல்தாம் இந்த அணி ஆஸ்திரேலியாவை விட்டு வெளியேறுவதை விமர்சித்தனர்.".ஜார்ஜ் கிஃபென் மற்றும் ஹாரி மோசஸ் ஆகியோரிடம் டபிள்யூ. ஜி. கிரேஸ் தனது அதிருப்தியினை வெளிப்படுத்தினார். இவர் ஆஸ்திரேலியாவின் சிறந்த வீரர்கள் இந்த அணியுடன் பயணம் செய்யவில்லை, மேலும் இவர்கள் ஃப்ரெட் ஸ்போஃபோர்த்தினைப் பந்துவீச்சில் தேர்வு செய்யவில்லை எனக் குறிப்பிட்டார். சுற்றுப்பயணத்தின் போது சிட்னியைச் சேர்ந்த பன்முக வீரரான சமி ஜோன்ஸ், பெரியம்மை நோயால் பாதிக்கப்பட்டார், மற்றும் ஆஸ்திரேலியர்கள் பதின்மூன்று பேர் கொண்ட அணியைக் கொண்டிருந்ததால், வூட்ஸ் அந்த அணியில் அழைக்கப்பட்டார்.  

## பிற்கால வாழ்வு
இவரது துடுப்பாட்டத்தில் இருந்து ஓய்வு பெற்று நீண்ட காலத்திற்குப் பிறகும் இவர் சோமர்செட்டில் மிகவும் பிரபலமான மற்றும் நன்கு அறியப்பட்ட நபராக இருந்தார். இவர் இறந்தபோது, டவுன்டன் துக்க நிலையில் இருந்தார். ஆர்.சி. ராபர்ட்சன்-கிளாஸ்கோ இவரைப் பற்றி : "நீங்கள் டவுண்டனைத் தெரிந்து கொள்ள விரும்பினால், ஒரு கோடை காலையில் போட்டிக்கு முன்பாக சாம் உட்ஸுடன் மைதானத்தைச் சுற்றி நடக்கவும். சாம், சோமர்செட்டின் காட்பாதர் ஆவார். "என எழுதினார்
# சைதாப்பேட்டை தொடருந்து நிலையம்


**சைதாப்பேட்டை தொடருந்து நிலையம்** (*Saidapet railway station*, நிலையக் குறியீடு:**SP**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.  

இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது. இது சைதாப்பேட்டை மற்றும் சின்னமலை பகுதிகளின் போக்குவரத்துக்கு மிகவும் முக்கியமானதாக இருக்கிறது. இது சென்னைக் கடற்கரையிலிருந்து சுமார் 12 கி.மீ (7.5 மைல்) தொலைவில் அமைந்துள்ளது, மேலும் கடல் மட்டத்திலிருந்து 10 மீட்டர் (33 அடி) உயரத்தில் உள்ளது.  

## வரலாறு
சைதாப்பேட்டை தொடருந்து நிலையமானது, மே 11, 1931 ஆம் ஆண்டு சென்னைக் கடற்கரைக்கும் - தாம்பரத்திற்கும் இடையிலான புறநகர் இரயில் சேவை தொடங்கிய போது கட்டப்பட்டது. இது 15 நவம்பர் 1931இல் மின்மயமாக்கப்பட்டது.  

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடருந்து நிலையம்
- தாம்பரம் தொடருந்து நிலையம்
# ஹுக்கேரி

**ஹுக்கேரி** (Hukeri), என்பது இந்திய மாநிலமான கர்நாடகாவில் உள்ள பெல்காம் மாவட்டத்திலுள்ள ஒரு வட்டம் மற்றும் நகராட்சி மன்றம் ஆகும்.  

## நிலவியல்
ஹுக்கேரியின் அமைவிடம்: .  

ஹுக்கேரி ஒரு நகராட்சியாகவும், கர்நாடக மாநிலத்தின் பெல்காம் மாவட்டத்தில் உள்ள ஒரு வட்டமாகவும் உள்ளது. இது பெல்காமிலிருந்து 50கி.மீ வடக்கு திசையில் அமைந்துள்ளது. ஹுக்கேரி வட்டம் அதன் எல்லைகளை வடக்கே சிக்கோடி, கிழக்கில் கோகக், தெற்கில் பெல்காம் வட்டம் மற்றும் மேற்கில் மகாராட்டிரா மாநிலத்துடன் பகிர்ந்து கொள்கிறது. ஹுக்கேரி வட்டத்தின் பரப்பளவு 992 கி.மீ.² மற்றும் வட்டத்தின் மொத்த மக்கள் தொகை 3,57,127 ஆகும்.  

## போக்குவரத்து
ஹுக்கேரி பரந்த அளவிலான சாலை வழி அமைப்பைக் கொண்டுள்ளது. அருகிலுள்ள நகரங்களை மாநில நெடுஞ்சாலைகள் வழியாக அடையலாம். மேலும், கிராமங்களுக்கு செல்ல சரியான சாலை வழிகள் உள்ளன. ஒரு தேசிய நெடுஞ்சாலை (என்.எச்.4) பெல்காம் நகரத்துடன் இணைகிறது.  

### அருகிலுள்ள விமான நிலையம்
பெல்காம் (சாம்ப்ரா) - 50 &nbsp; கி.மீ தொலைவில் உள்ளது.  

### அருகிலுள்ள இரயில் நிலையங்கள்
ஹுக்கேரியிலிருந்து, பெல்காம் - 50 &nbsp; கி.மீ மற்றும் கட்டப்பிரபா - 18 &nbsp; கி.மீ. தொலைவில் இரயில் நிலையங்கள் அமைந்துள்ளன.  

## முக்கிய நதிகள்
கட்டபிரபா நதி, ஹிரண்யகேசி நதி மற்றும் மார்க்கண்டேய நதி போன்றவை ஹுக்கேரியிலுள்ள முக்கிய நதிகளாகும்.  

## தொழிற்சாலைகள்
ஹிரா சர்க்கரை தொழிற்சாலை (சங்கேஸ்வர்), சங்கம் சர்க்கரை தொழிற்சாலை (ஓசூர்), விஸ்வநாத் சர்க்கரை தொழிற்சாலை (பெல்லடா பாகேவாடி)  

## சுற்றுலாத் தலங்கள்

கோகக் அருவி: இது, நயாகரா அருவியை ஒத்த மணற்கல் குன்றின் மீது 52 மீட்டர் / 171 அடி உயரத்தில் இருந்து விழும் கட்டப்பிரபா நதியால் உருவாக்கப்பட்ட அருவியாகும். ஆற்றின் குறுக்கே ஒரு தொங்கும் பாலம் உள்ளது. இது சுமார் 201 மீட்டர் (659 அடி) நீளமாக உள்ளது. பாறை படுக்கைக்கு மேலே அதன் உயரம் 14 மீட்டர் (46 அடி)ஆகும். இங்கு, ஒரு பழைய மின்சார உற்பத்தி நிலையம் உள்ளது. மேலும், 1887 இல் முதல் முறையாக இங்கு மின்சாரம் உற்பத்தி செய்யப்பட்டது.  

கிட்கல் அணை - பெலகாவி மற்றும் பாகல்கோட் மாவட்டங்களுக்கு நீர்ப்பாசன நன்மைகளை வழங்கும் கட்டபிரபா நதியில் அமைந்துள்ள நீர் தேக்கமாகும். குடச்சனா மலாக்கி அருவி அல்லது கோடச்சின்மல்கி அருவி என்பது மார்க்கண்டேய நதியில் அமைந்துள்ள அருவியாகும்.  

## நகரத்தின் வரலாறு
கன்னட மொழியில் 'ஹூவினா' + 'கெரே' என்ற இரண்டு சொற்களிலிருந்து பெறப்பட்ட ஒரு பெயர் ஹுக்கேரி ஆகும். இதன் பொருள் ஏரிகளில் ஏராளமான பூக்கள் வளர்க்கப்பட்டு பிஜப்பூரின் ஆதில் ஷாவுக்கு வழங்கப்பட்ட இடம் என்று சொல்லப்படுகிறது. ஊரில் அமைந்துள்ள ஒரு கோல்கும்பாஸில் பிஜப்பூருக்கு செல்லும் ரகசிய சுரங்கப்பாதை இருப்பதாகக் கூறப்படுகிறது.  

ஹுக்கேரி நகரின் நடுவில் 3 கோல் கும்பாஸ்கள் (கல்லறைகள்) உள்ளன. ஒன்று பொதுப்பணித்துறை அலுவலகமாகப் பயன்படுத்தப்படுகிறது, மற்ற 2 இடங்கள் எஞ்சியுள்ளன. இந்த வட்டத்தில் விவசாயமே முக்கிய தொழில் ஆகும். பயிரிடப்பட்ட முக்கிய பயிர்கள் பருத்தி, நிலக்கடலை, கரும்பு, சோயாபீன் மற்றும் மக்காச்சோளம் போன்றவை ஆகும். .  

## மகாத்மா காந்தியின் வருகை
மகாத்மா காந்தி 1916, நவம்பர் 7 அன்று ஹுக்கேரிக்கு விஜயம் செய்துள்ளார். அவர் கர்நாடகாவிலுள்ள நிப்பானி, சிக்கோடி மற்றும் சங்கேசுவர் பகுதிகளுக்கு வருகை தந்த போது, ஹுக்கேரிக்கு வந்தார் எனவும், பெல்காம் என்ற இடத்தில் தங்கினார் எனவும் குறிப்புகள் உள்ளன.
# குமரன் தங்கராஜன்



**குமரன் தங்கராஜன்** (10 மார்ச்சு 1992) என்பவர் தமிழ்நாட்டு நடனக் கலைஞர் மற்றும் நடிகர் ஆவார்.  

## நடிப்புத் துறை
ஆரம்பகாலத்தில் இவர் விஜய் தொலைக்காட்சியில் **ஜோடி நம்பர் 1** என்ற நடனப்போட்டி நிகழ்ச்சியில் பின்னணி நடனக் கலைஞராகப் பணியாற்றினார். அதை தொடர்ந்து **உங்களில் யார் அடுத்த பிரவுதேவா** என்ற நடன போட்டி நிகழ்ச்சியில் போட்டியாளராக பங்கு கொண்டார். 2009 இல் கலைஞர் தொலைக்காட்சியில் ஒளிபரப்பான மானாட மயிலாட 4 என்ற நடனப்போட்டியில் அப்சராவுடன் ஜோடியாக நடனம் ஆடி அரையிறுதி சுற்றில் வெளியேற்றப்பட்டார். அதை தொடர்ந்து மானாட மயிலாட 5 இல் நடிகை சுஹாசினியுடன் ஜோடியாக நடனம் ஆடினார்.  

2015 இல் இது என்ன மாயம் என்ற திரைப்படத்தின் மூலம் நடிகராக அறிமுகமானார். இந்த திரைபபடத்தில் விக்ரம் பிரபு, கீர்த்தி சுரேஷ், காவ்யா செட்டி, நவ்தீப் போன்ற பலர் நடித்துள்ளார்கள். 2017 இல் விஜய் தொலைக்காட்சியில் ஒளிபரப்பான **மாப்பிள்ளை** என்ற தொலைக்காட்சி தொடரில் கதாபாத்திர நடிகராக அறிமுகமானார். இந்த தொடரில் நடிகர் செந்தில் குமார் மற்றும் நடிகை ஸ்ரீஜா சந்திரன் ஆகியோர் முன்னணிக்கு கதாபாத்திரத்தில் நடித்துள்ளார்கள்.  

2018 இல் விஜய் தொலைக்காட்சியில் ஈரமான ரோஜாவே என்ற தொடரில் மாறன் என்ற கதாபாத்திரத்தில் நடித்தார். அதை தொடர்ந்து அதே ஆண்டில் பாண்டியன் ஸ்டோர்ஸ் என்ற தொடரில் கதிர் என்ற முன்னணிக் கதாபாத்திரத்தில் நடிகை சித்ராவுக்கு ஜோடியாக நடிக்கின்றார். **ஜோடி பன் அன்லிமிடெட்** என்ற நடன போட்டி நிகழ்ச்சியில் நடிகை சித்திராவுடன் இணைத்து நடனம் ஆடி 2வது வெற்றியாளராக வந்தார்.  

## தனிப்பட்ட வாழ்க்கை

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| ஜோடி நம்பர் 1 | பின்னணி நடனக்கலைஞர் | விஜய் தொலைக்காட்சி |
| --- | --- | --- |
| உங்களில் யார் அடுத்த பிரவுதேவா | போட்டியாளராக |  |
| 2009-2010 | மானாட மயிலாட 4 | கலைஞர் தொலைக்காட்சி |
| 2010 | மானாட மயிலாட 5 | போட்டியாளராக |
| 2017 | மாப்பிள்ளை | விஜய் தொலைக்காட்சி |
| 2018 | ஈரமான ரோஜாவே | maran |
| 2018–2023 | பாண்டியன் ஸ்டோர்ஸ் | கதிர் |
| 2018–2019 | ஜோடி பன் அன்லிமிடெட் | போட்டியாளராக |
| 2019 | ஸ்டார்ட் மியூசிக் | விருந்தினராக |

## திரைப்படம்
**-
! ஆண்டு
! திரைப்படம்
! கதாபாத்திரம்**

| 2015 | இது என்ன மாயம் | } |
| --- | --- | --- |

## விருதுகள் மற்றும் பரிந்துரைகள்
| 2019 | கலாட்டா நட்சத்திர விருதுகள் 2019 | சிறந்த ஜோடி | குமரன் & சித்திரா |
| --- | --- | --- | --- |
# ஹக் டிரம்பிள்

**ஹக் ட்ரம்பிள்** (Hugh Trumble 19 மே 1867 - 14 ஆகஸ்ட் 1938 ) ஒரு முன்னாள் ஆஸ்திரேலிய துடுப்பாட்ட வீரர் ஆவார். 1890 மற்றும் 1904 க்கு இடையில் ஒரு பன்முக வீரராக தேர்வுத் துடுப்பாட்டப் போட்டிகளில் கலந்து கொண்டுள்ளார் . இவர் இரண்டு தேர்வுத் துடுப்பாட்டப் போட்டிகளில் ஆஸ்திரேலிய அணியின் தலைவராக இருந்தார். அந்த இரண்டு போட்டிகளில் இரண்டையும் வென்றார். டிரம்பிள் தேர்வுத் துடுப்பாட்டப் போட்டிகளில் 141 இழப்புகளைக் கைப்பற்றினார். இவர் ஓய்வுபெற்ற நேரத்தில் இது ஒரு உலக சாதனையாகக் கருதப்பட்டது.இவரது பந்துவீச்சு சராசரி 21.78 ஆகும்.தேர்வுத் துடுப்பாட்டப் போட்டிகளில் இரண்டு முறை மும்முறை இழப்புகளைக் கைப்பற்றிய நான்கு துடுப்பாட்ட வீரர்களில் ஒருவராவார். இவர் 1897 ஆம் ஆண்டில் சிறந்த விசுடன் துடுப்பாட்ட வீரராகத் தேர்வானார். 2004 ஆம் ஆண்டில் ஆஸ்திரேலிய துடுப்பாட்ட ஹால் ஆஃப் ஃபேமில் சேர்க்கப்பட்டார்.  

## ஆரம்பகால வாழ்க்கை மற்றும் தொழில்
டிரம்பிள் 1867 ஆம் ஆண்டில் விக்டோரியாவின் கோலிங்வுட் நகரின் உள் மெல்போர்னில் பிறந்தார். வடக்கு அயர்லாந்தில் பிறந்த வில்லியம் மற்றும் ஸ்காட்டிஷ் நாட்டைச் சேர்ந்த எலிசபெத் (நீ கிளார்க்) ஆகியோரின் மகனாகப் பிறந்தார். இவரது அண்ணன் ஜான் ஆஸ்திரேலியாவுக்காக தேர்வுத் துடுப்பாட்டப் போட்டிகளிலும் விளையாடினார் மற்றும் இவரது தம்பி தாமஸ் ஒரு அரசு ஊழியராக இருந்தார். இவர் 1918-27 வரை பாதுகாப்புத் துறையின் செயலாளராக பணியாற்றினார். பின்னர் ஆஸ்திரேலியாவின் உயர் ஸ்தானிகரின் அதிகாரப்பூர்வ செயலாளராக இருந்தார்.  

டிரம்பிள் தனது ஆரம்ப வாழ்க்கையின் ஒரு பகுதியை மேற்கு விக்டோரியன் நகரமான அராராட்டில் மெல்போர்னுக்குத் திரும்புவதற்கு முன்பு கழித்தார். புறநகர் கேம்பர்வெல்லில் குடியேறினார். ஹாவ்தோர்ன் இலக்கணப் பள்ளியில் கல்வி கற்ற இவர், கியூ துடுப்பாட்ட சங்கத்திற்காக தனது ஆரம்பகால துடுப்பாட்டங்களை விளையாடினார். தனது மகன்களின் துடுப்பாட்டத்தினை ஊக்குவிக்கும் வகையில் மைதானம் அமைத்துக் கொடுத்தார்.  

டிரம்பிள் 1887-88 ஆம் ஆண்டிற்காக மெல்போர்ன் துடுப்பாட்ட சங்கத்திற்காக விளையாடத் தேர்வானார். அந்தப் போட்டியில் இவர் 36 ஓட்டங்களை எடுத்தார். மேலும் பந்துவீச்சில் 6.77 எனும் சராசரியில் இழப்புகளை எடுத்தார்.இதே ஆண்டில் விக்டோரியா துடுப்பாட்ட அணிக்காக இவர் முதல் தரத் துடுப்பாட்டப் போட்டியில் அறிமுகமானார். மிடில்செக்ஸ் மட்டையாளர் ஜார்ஜ் வெர்னான் தலைமையிலான சுற்றுப்பயண ஆங்கில லெவன் அணிக்கு எதிராக விளையாடத் தேர்ந்தெடுக்கப்பட்டார். ஆஸ்திரேலியாவிற்கு எதிராக விக்டோரியாவுக்கான இவரது முதல் போட்டி மெல்போர்ன் துடுப்பாட்ட மைதானத்தில் நியூ சவுத் வேல்ஸுக்கு எதிராக இருந்தது. 52 ஓட்டங்களை விட்டுக் கொடுத்து 7 இழப்புகளைக் கைப்பற்றினார்.  

1899 ஆம் ஆண்டில், 31 வயதில், ட்ரம்பிள் குயின்ஸ்லாந்தைச் சேர்ந்த 19 வயதான புளோரன்ஸ் கிறிஸ்டியனை சந்தித்து, காதலித்தார். 1902 ஆம் ஆண்டில் இந்த தம்பதி திருமணம் செய்து கொண்டனர். ஆஸ்திரேலிய துடுப்பாட்ட சுற்றுப்பயணத்துடன் ஒரு தேனிலவு சென்றார். இவரது கட்டைவிரலில் ஏற்பட்ட காயம் டிரம்பிளை துடுப்பாட்டத்தில் இருந்து சிறிது காலம் ஓய்வு பெற்றார். ஒன்றாக, தம்பதியருக்கு எட்டு குழந்தைகள் இருந்தன; ஆறு மகன்கள் மற்றும் இந்தத் தம்பதிக்கு ராபர்ட் எனும் ஒரு மகன், புகழ்பெற்ற இசைக்கலைஞரும் எழுத்தாளருமான இவர் தனது முதல் நூலான *துடுப்பாட்ட டின் பொற்காலம்* என்பதனை தனது தந்தைக்கு அர்ப்பணித்தார். டிரம்பிள் 71 ஆம் வயதில் மாரடைப்பினால் இறந்தார் &nbsp;.
# கூர்வாய்த் தவளை



**கூர்வாய்த் தவளை** (*Microhylidae*) என்று பொதுவாக அழைக்கப்படுவது புவியியல் ரீதியாக பரவலாக காணப்படும் தவளைக் குடும்பமாகும். இதில் 683 சிற்றினங்கள் 61 பேரினங்களின் கீழ் உள்ளன. இவை 11 துணைக் குடும்பங்களில் உள்வருகின்றன. தவளைக் குடும்பத்தில் அதிகமான பேரினங்களைக் கொண்ட தவளைக் குடும்பம் இதுவாகும்.  

## பரிணாமம்
வான் டெர் மீஜ்டன் மற்றும் பலர் செய்த ஒரு மூலக்கூறு கணப்பிறப்புக்குரிய ஆய்வில் (2007) கூர்வாய் தவளைக் குடும்பத்தின் ஆரம்ப உள் வேறுபாடு சுமார் 66 மில்லியன் ஆண்டுகளுக்கு முன்பு நடந்ததாக மதிப்பிட்டுள்ளது, அல்லது கிரெட்டேசியஸ் அழிவு நிகழ்வுக்குப் பிறகு உடனடியாக நிகழ்ந்தது. மேலும் சில தண்ணீருக்கு அருகில் வாழ்கின்றன. நிலத்தில் வசிப்பவை பெரும்பாலும் காடுகளில் இலைச் சருகுகளுக்கு அடியில் காணப்படுகிறன. எப்போதாவது இரவில் உணவைப் பிடிக்க வருகின்றன. கூர்வாய்த் தவளைகள் இரண்டு முக்கிய வடிவங்கள் கொண்டதாக உள்ளன. அவை அகன்ற உடல் மற்றும் கூர்மையான வாய் என்பவையாகும். இவை சாதாரண தவளையின் அளவினை உடையன. கூர் வாய் கொண்டவை பொதுவாக கரையான்கள் மற்றும் எறும்புகளை சாப்பிடுகின்றன, மற்றவை பெரும்பாலான தவளைகளைகளைப் போன்ற பொதுவான உணவுகளைக் கொண்டுள்ளன. முட்டை இடும் பழக்கம் மிகவும் மாறுபட்டதாக உள்ளது.  

### இனப்பெருக்கம்
நியூ கினி மற்றும் ஆத்திரேலியாவின் கூர்வாய்த் தவளை இனங்கள் தலைப்பிரட்டை கட்டத்தை அடையாமல் அப்படியே முட்டை முதல் தவளை என்ற நிலைவரை நேரடி வளர்ச்சியடைகின்றன. அதாவது மரங்களில் வாழும் இனங்கள் மரங்களிலேயே முட்டையிடலாம். மேலும் ஒருபோதும் தரைக்கு வந்த ஆபத்துக்கு உள்ளாகத் தேவையில்லை. இவை தலைப்பிரட்டைகளைக் கொண்டிருக்கும் போது, மற்ற குடும்பங்களின் தலைப்பிரட்டைகளைப் போல பொதுவாக பற்கள் அல்லது கொம்பு போன்ற மூக்குகளைக் கொண்டிருப்பதில்லை.  

## சரகம்
கூர்வாய் தவளைக் குடும்பத்தைச் சேர்ந்த தவளைகள் வட அமெரிக்கா, தென் அமெரிக்கா, ஆபிரிக்கா, கிழக்கு இந்தியா, இலங்கை, தென்கிழக்காசியா, நியூ கினி மற்றும் ஆஸ்திரேலியாவின் வெப்பமண்டல மற்றும் மிதவெப்ப மண்டல பகுதிகளில் காணப்படுகின்றன. பெரும்பாலானவை வெப்பமண்டல அல்லது வெப்பமண்டல பகுதிகளில் காணப்பட்டாலும், ஒரு சில இனங்கள் வறண்ட பகுதிகளில் காணப்படுகின்றன. இவை நியூ கினி மற்றும் மடகாஸ்கரில் உள்ள தவளை இனங்களில் பெரும்பான்மையான தவளைகள் இவையாகும்.
# ஜெயந்த் பதக்



**ஜெயந்த் ஹிம்மத்லால் பதக்** ( ; 20 அக்டோபர் 1920 &nbsp; - 1 செப்டம்பர் 2003) ஒரு குஜராத்தி கவிஞரும் இலக்கிய விமர்சகரும் ஆவார். இவர் இந்தியாவின் குஜராத் மாநிலத்தைச் சேர்ந்தவர் ஆவார்.1990 ஆம் ஆண்டு முதல் 1991 ஆம் ஆண்டு வரை குஜராத்தி சாகித்ய பரிஷத்தின் தலைவராக இருந்தார். இவர் சாகித்ய அகாடமி விருது, குமார் சுவர்ண சந்திரக், நர்மத் சுவர்ண சந்திரக், ரஞ்சித்ரம் சுவர்ண சந்திரக் மற்றும் உமா-சினேராஷ்மி பரிசு உட்பட பல விருதுகளைப் பெற்றார். ஜெயந்த் பதக் கவிதை விருது அவரின் பெயரால் வழங்கப்பட்டது.  

## வாழ்க்கை
1920 ஆம் ஆண்டு அக்டோபர் 20 ஆம் தேதி கவுடா பிராமண குடும்பத்தில் பதக் பிறந்தார், தற்போதைய இந்தியாவின் குஜராத்தின் பஞ்சமஹால் மாவட்டத்தின் ராஜ்கத் தாலுகாவில் உள்ள கோத் என்ற கிராமத்தில் இச்சாபா மற்றும் ஹிம்மாத்ரம் ஜோய்தாராம் பதக் ஆகியோருக்கு பிறந்தார். "பச்சுடோ" என்பது அவரது குழந்தைப் பருவ புனைபெயர் ஆகும். இவரின் தந்தை ஹிம்மாத்ரம் பதக்கிற்கு பத்து வயதாக இருக்கும் போதே இறந்து விட்டார். எனவே, பதக்கை அவரது தாத்தா ஜொய்தாராம் வளர்த்தார். அவர் தனது மழலையர் கல்வியை ராஜ்காட்டில் முடித்தார். பின்னர், 1930 ஆம் ஆண்டில் அவர் கலோலில் உள்ள மோட்டாபாஹெனின் வீட்டிற்குச் சென்றார். அங்கு கலோலில் என்.ஜி.எஸ் உயர்நிலைப் பள்ளியில் சேர்ந்து தனது பதின்மக் கல்வியை நிறைவு 1938 ஆம் ஆண்டில் நிறைவு செய்தார். 1943 ஆம் ஆண்டில் எம்டிபி கலைக் கல்லூரியில் இளங்கலைப் பட்டமும், 1945 ஆம் ஆண்டில் வதோதரா கல்லூரியில் குஜராத்தி மற்றும் சமஸ்கிருத பாடங்களில் முதுகலைப் பட்டத்தை முடித்தார். அவர் 1960 ஆம் ஆண்டில், விஷ்ணுபிரசாத் திரிவேதியின் கீழ், தனது ஆராய்ச்சி ஆய்வறிக்கையை சமர்ப்பித்து முனைவர் பட்டம் பெற்றார். அவரது முனைவர் பட்டத்தின் தலைப்பானது *1920 பச்சினி குஜராத்தி கவிதானி சமஸ்கிருதிக் பூமிகா: பரிபலோ அனே சித்தி* ஆகும். அவர் பானுபஹேனை மணந்தார்.  

## தொழில்
1943 முதல் 1945 வரை, வதோதராவில் உள்ள புதிய சகாப்த பள்ளி, கட்டாபிட்டி பள்ளி, மற்றும் கர்ஜன் கிராமத்தில் உள்ள பள்ளி உள்ளிட்ட பல்வேறு பள்ளிகளில் ஆசிரியராகப் பணியாற்றினார். 1948 முதல் 1953 வரை மும்பை, புனே, டெல்லி ஆகிய நாடுகளில் வாழ்ந்த அவர் பத்திரிகை உட்பட பல்வேறு துறைகளில் பணியாற்றினார். 1953 இல் சூரத்தில் உள்ள எம்டிபி கலைக் கல்லூரியில் பேராசிரியராகப் பணியாற்றிய அவர், அங்கிருந்து 1980 ல் ஓய்வு பெற்றார். 1989 முதல் 1991 வரை குஜராத்தி சாகித்ய பரிஷத்தின் தலைவராக நியமிக்கப்பட்டார். 1992 இல் நர்மத் சாகித்யா சபையின் தலைவராகவும், 1992 ல் காவி நர்மத் யுகவர்தா அறக்கட்டளையின் தலைவராகவும் பணியாற்றினார். இவரது இலக்கியப் படைப்புகள் *குஜராத்மித்ரா*, *லோக்சட்டா*, *குமார்*, *புத்தப்பிரகாஷ்*, *கிரந்த்*, *விஸ்வ மனவ்*, *கவிதா* மற்றும் *கவிலோக் ஆகிய இடங்களில் வெளியிடப்பட்டன* .  

அவர் செப்டம்பர் 1, 2003 அன்று சூரத்தின் நான்புராவில் உள்ள தனது வீட்டில் காலமானார்.  

## படைப்புகள்
குஜராத்தின் பழங்குடி வனப் பகுதியான பஞ்சமஹால் என்ற அவரது பிறந்த இடத்தின் சூழ்நிலை அவரது கவிதைகளை கடுமையாக பாதித்திருந்தது. அவர் பல்வேறு இலக்கிய ஆளுமைகளையும் அறிந்திருந்தார், மேலும் அவர் இளம் வயதிலேயே அவர்களின் தாக்கத்தைப் பெற்றிருந்தார். இதில் பின்னாளில் புகழ் பெற்ற குஜராத்தி கவிஞரான அவரது முதல் மைத்துனர் உஷ்னாஸ், மற்றும் அவரது பள்ளி ஆசிரியர் பிரன்ஷங்கர் பட் ஆகியோர் அடங்குவர். குஜராத்தி கவிஞர்களான உமாஷங்கர் ஜோஷி மற்றும் சுந்தரம் ஆகியோர்களாலும் அவர் தாக்கத்திற்கு உள்ளாகியிருந்தார்.  

*மார்மர் என்பது* இவரது முதல் கவிதைத் தொகுப்பு ஆகும். இந்தக் கவிதைத் தொகுப்பு 1954ஆம் ஆண்டில் வெளியிடப்பட்டது.
# அண்மை நரம்பு பாதிப்பு



**அண்மை நரம்பு பாதிப்பு** (Proximal diabetic neuropathy) என்பது நீரிழிவு நோயுடன் தொடர்புடைய நரம்பின் உட்சுரப்பு மண்டலத்தில் நரம்புகளில் உட்சுவற்றில் ஏற்படும் பாதிப்பாகும். இவை பொதுவாக தொடைகள், இடுப்பு, பிட்டம் மற்றும் கால்களில் கீழ் பகுதியில் தொடர்புடைய பகுதிகளைப்பாதிக்கிறது. இதன் பாதிப்பானது தசை விரயம், உடல் பலவீனம், உடல் வலி அல்லது காலின் உணர்வு மற்றும் உணர்வின்மை ஆகியவற்றால் வகைப்படுத்தி அறியப்படுகிறது.
# வருவாய் அடிப்படையில் மிகப்பெரிய நிறுவனங்களின் பட்டியல்கள்

இந்த பட்டியல் 2019 ஆம் ஆண்டின் ஒருங்கிணைந்த வருவாய் அடிப்படையில் உலகின் மிகப்பெரிய நிறுவனங்களை உள்ளடக்கியது, குளோபல் 500-ன் சமீபத்திய கணக்கின்படி ஜூலை 22, 2019 அன்று வெளியிடப்பட்டது. அமெரிக்க சில்லறை விற்பனை நிறுவனமான வால்மார்ட் 2014 ஆம் ஆண்டிலிருந்து வருவாய் அடிப்படையில் உலகின் மிகப்பெரிய நிறுவனமாக இருந்து வருகிறது, 2019 ஆம் ஆண்டில் 514 பில்லியன் அமெரிக்க டாலர் வருவாய் ஈட்டியுள்ளது. வால்மார்ட் 2002 முதல் 2005 வரை, 2007 முதல் 2008 வரை, 2010 முதல் 2017 வரை வருவாயால் உலகின் மிகப்பெரிய நிறுவனமாக இருந்தது.  

இந்த பட்டியல் முதல் 50 நிறுவனங்களுக்கு மட்டுமே வரையறுக்கப்பட்டுள்ளது, இவை அனைத்தும் ஆண்டு வருமானம் 110 பில்லியன் அமெரிக்க டாலர்களை தாண்டியுள்ளது. 50 நிறுவனங்களில் 32 நிறுவனங்கள் அமெரிக்காவிலிருந்து அல்லது சீனாவிலிருந்து இயங்குகிறது. அரசாங்க நிறுவனத்திற்கு நிதித் தரவு மற்றும் அறிக்கை புள்ளிவிவரங்களை வெளியிடும் நிறுவனங்கள் மட்டுமே சேர்க்கப்பட்டுள்ளன. எனவே, இந்த பட்டியல் முழுமையானது அல்ல, ஏனெனில் இது நிதித் தரவை வெளியிடாத விட்டோல், கார்கில், கோச் இண்டஸ்ட்ரீஸ், ஸ்வார்ஸ் குழுமம் மற்றும் குவைத் பெட்ரோலிய கார்ப்பரேஷன் போன்ற பெரிய நிறுவனங்களை விலக்குகிறது.  

## வருவாய் அடிப்படையில் மிகப்பெரிய நிறுவனங்களின் பட்டியல்
அரசுக்கு சொந்தமான நிறுவனம் (அரசாங்கம் 50% அல்லது அதற்கு மேற்பட்டது)  
| } |
| --- |
# சியாம் (நடிகர்)



**சியாம்** (10 நவம்பர் 1989) என்பவர் தமிழ்நாட்டு தொலைக்காட்சி நடிகர் ஆவார். இவர் 2013ஆம் ஆண்டு முதல் புதுக்கவிதை, பொன்னூஞ்சல் (2016), லட்சுமி கல்யாணம் (2017), கண்ணம்மா (2018), ஈரமான ரோஜாவே போன்ற பல தொலைக்காட்சி தொடர்களில் நடித்ததன் மூலம் தமிழர்கள் மத்தியில் அறியப்படும் தொலைக்காட்சி நடிகர் ஆவார்.  

## நடிப்புத் துறை
இவர் 2013ஆம் ஆண்டு விஜய் தொலைக்காட்சி யில் ஒளிபரப்பான புதுக்கவிதை என்ற தொடரின் மூலம் நடிகராக அறிமுகமானார். அதை தொடர்ந்து விஜய் தொலைக்காட்சியில் ஜோடி நம்பர் 1 பகுதி 8 என்ற நடன போட்டி நிகழ்ச்சி, சரவணன் மீனாட்சி 2, களத்து வீடு போன்ற தொடர்களில் கதாபாத்திர நடிகராக நடித்துள்ளார். 2016 இல் சன் தொலைக்காட்சியில் பொன்னூஞ்சல் என்ற தொடரில் அருண் என்ற கதாபாத்திரத்தில் நடித்துள்ளார். இதே ஆண்டில் அச்சம் என்பது மடமையடா என்ற தமிழ் திரைப்படத்தின் மூலமாக திரைத்துறைக்கு அறிமுகமானார். இந்த திரைப்படத்தின் தெலுங்கு பதிப்பிலும் இவரே நடித்துள்ளார் என்பது குறிப்பிடத்தக்கது.  

2017ஆம் ஆண்டில் முதல் முறையாக இரண்டாவது முன்னணி கதாநாயகனாக லட்சுமி கல்யாணம் என்ற தொடரில் அஜய் என்ற கதாபாத்திரத்தில் அஸ்வின் குமார், தீபிகா, சத்யா சாய், யுவராணி போன்ற பல நடிகர்களுடன் இணைந்து நடித்துள்ளார். அதை தொடர்ந்து 2018 இல் நெஞ்சம் மறப்பதில்லை என்ற தொடரில் சந்தோஷ் என்ற கதாபாத்திரத்திலும், ஜெயா தொலைக்காட்சியில் இரண்டாவது முன்னணி கதாநாயகனாக கோபுரங்கள் சாய்வதில்லை என்ற தொடரிலும் நடித்துள்ளார். இதே ஆண்டில் ராஜ் தொலைக்காட்சியில் கண்ணம்மா என்ற தொடரில் முதல் முறையாக கதாநாயகனாக நடித்தார். அந்த தொடர் பெரிய அளவு வெற்றி பெறாத காரணத்தால் பாதியில் நிறுத்தப்பட்டது.  

2019 இல் என்ற தொடரில் ஈரமான ரோஜாவே என்ற கதாபாத்திரத்தில் கயாத்திரிக்கு ஜோடியாக நடிக்கின்றார். இந்த தொடரில் இவர்களின் நடிப்பு பலரால் கவரப்பட்டது. அரண்மனை கிளி என்ற தொடரிலும் செல்வம் என்ற பாத்திரத்தில் நடிக்கின்றார்.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2013-2015 | புதுக்கவிதை | விஜய் தொலைக்காட்சி |  |
| --- | --- | --- | --- |
| 2015 | ஜோடி நம்பர் 1 பகுதி 8 | போட்டியாளராக | விஜய் தொலைக்காட்சி |
| 2015-2016 | சரவணன் மீனாட்சி 2 | கௌதம் |  |
| 2015-2016 | களத்து வீடு |  |  |
| 2016 | பொன்னூஞ்சல் | அருண் | சன் தொலைக்காட்சி |
| 2017 | லட்சுமி கல்யாணம் | அஜய் | விஜய் தொலைக்காட்சி |
| 2018–2019 | நெஞ்சம் மறப்பதில்லை | சந்தோஷ் |  |
| கோபுரங்கள் சாய்வதில்லை | ஜெயா தொலைக்காட்சி |  |  |
| 2018 | கண்ணம்மா | அரவிந்த் | ராஜ் தொலைக்காட்சி |
| 2018–ஒளிபரப்பில் | ஈரமான ரோஜாவே | புகழ் | விஜய் தொலைக்காட்சி |
| அரண்மனை கிளி | செல்வம் |  |  |
# தேசிய நவீன கலைக்கூடம், மும்பை


**தேசிய நவீன கலைக்கூடம் (National Gallery of Modern Art)** இந்தியாவில் மகாராஷ்டிர மாநிலத்தில் மும்பையில் 1996 ஆம் ஆண்டில் பொதுமக்கள் பார்வைக்காகத் திறந்து வைக்கப்பட்டது. இங்கு பிரபலமான கலைஞர்கள், சிற்பிகள் மற்றும் வெவ்வேறு நாகரிகங்களைச் சேர்ந்த பல்வேறு காட்சிப்பொருள்கள் காட்சிக்கு வைக்கப்பட்டுள்ளன. இந்த கலைக்கூடம் கொலாபாவில் உள்ள எம்.ஜி.சாலையில் ரீகல் சினிமாவுக்கு அருகிலுள்ள கோவாஸ்ஜி ஜஹாங்கிர் ஹாலில் கோட்டைப் பகுதியில் அமைந்துள்ளது.  

## வரலாறு
தேசிய அளவிலான ஒரு கலைக்கூடத்தின் அமைப்பதற்கான யோசனை முதன்முதலில் 1949 ஆம் ஆண்டில் உருவானது. அந்த யோசனையானது பிரதமர் ஜவஹர் லால் நேரு மற்றும் மௌலானா ஆசாத் ஆகியோராலும், ஹுமாயூன் கபீர் போன்ற அதிகாரப்பொறுப்பில் இருந்தவர்களாலும் உள்ளூர் கலை சமூகத்தினராலும் மேம்படுத்தப்பட்டது. பிரதமர் ஜவஹர்லால் நேரு மற்றும் நகரின் கலைஞர்கள் மற்றும் கலை ஆர்வலர்கள் முன்னிலையில் துணைத் ஜனாதிபதியான டாக்டர் சர்வபள்ளி இராதாகிருஷ்ணன் அவர்கள் முறையாக 29 மார்ச் 1954 ஆம் நாளன்று திறந்து வைத்தார். லுடியென்ஸின் டெல்லியின் பிரதான மாளிகைகளில் ஒன்றான ஜெய்ப்பூர் ஹவுஸின் தெரிவு நிறுவனத்தின் உயர் நிலையிலான முக்கியத்துவத்தைக் குறிக்கிறது. ஜெய்ப்பூர் மகாராஜாவின் இல்லமாக சர் ஆர்தர் ப்ளோம்ஃபீல்ட் வடிவமைத்த, மத்திய குவிமாடம் கொண்ட பட்டாம்பூச்சி வடிவ கட்டிடம் 1936 இல் ஆம் ஆண்டில் கட்டப்பட்டது ஆகும். சர் எட்வின் லுடியன்ஸ் காட்சிப்படுத்திய மத்திய அறுகோணத்தின் பாணியில் இது அமைந்தது. டெல்லியில் புதிய தலைநகருக்கு காட்சிப்படுத்திய மற்றும் வடிவமைத்தவர் ஹெர்பர்ட் பேக்கருடன் லுடியன்ஸ் இணைந்து புதிய வடிவம் தந்தனர். பிகானேர், ஹைதராபாத் போன்ற பிற சுதேசப் பிராந்தியளுக்காக வடிவமைக்கப்பட்ட கட்டிடங்களின் பாணியைக் கொண்டே ஜெய்ப்பூர் ஹவுஸ் இந்தியா கேட்டினையும் கொண்டமைந்தது.  

தேசிய நவீன கலைக்கூடத்தின் துவக்கமானது பல்வேறு சிற்பங்களின் கண்காட்சியைக் கொண்டு அமைந்திருந்தது. மிகப் புகழ் பெற்ற சிற்பிகளான டி.பி.ராய் சௌத்தரி, ராம்கிங்கர் பைஜ், சங்கோ சவுத்ரி, தன்ராஜ் பகத், சர்பாரி ராய் சௌத்தரி உள்ளிட்ட கலைஞர்கள் இந்த நிகழ்ச்சியில் கலந்து கொண்டனர். இந்த நிகழ்ச்சிக்கு தேசிய நவீன கலைக்கூடத்தின் முதல் காப்பாளரான ஹெர்மன் கோய்ட்ஸ் ஏற்பாடு செய்திருந்தார். ஒரு பிரபல ஜெர்மன் கலை வரலாற்றாசிரியரான கோய்ட்ஸ் முன்பு பரோடா அருங்காட்சியகத்தை அமைப்பதற்கு பொறுப்பேற்ற பெருமை உடையவர் ஆவார்.  

தேசிய நவீன கலைக்கூடத்தின் காட்சிக்கூடங்கள் இந்திய அரசாங்கத்தின் பண்பாட்டுத் துறையின் துணை அலுவலகமாக நடத்தப்பட்டு நிர்வகிக்கப்பட்டு வருகிறது, மேலும் காட்சிக்கலை மற்றும் பிளாஸ்டிக் கலைத் துறையில் சுமார் 1857 ஆம் முதல் கடந்த நூற்று ஐம்பது ஆண்டுகளில் கடந்து வரும் கலை வடிவங்கள் இங்கு காட்சிக்கு வைக்கப்பட்டுள்ளன.  

## சேகரிப்புகள்
தேசிய நவீன கலைக்கூடத்தில் பாப்லோ பிக்காசோவின் படைப்புகளின் தொகுப்பு மற்றும் எகிப்திய கலைப்பொருட்கள் மம்மிகள் மற்றும் சிலைகள் ஆகியவை காட்சிக்கு வைக்கப்பட்டுள்ளன.  

## பார்வையாளர்கள் நேரம்
தேசிய நவீன கலைக்கூடம் அனைத்து தேசிய விடுமுறை நாள்கள் மற்றும் திங்கட்கிழமை தவிர பிற நாட்களில் பார்வையாளர்களுக்காகத் திறந்திருக்கும். இந்த கலைக்கூடத்தினை காலை 11.00 மணி முதல் மாலை 6.00 மணி வரை பார்வையிடலாம். 2.00 மணி நேரத்திலிருந்து 3.00 மணி நேரத்திற்குள் இங்குள்ள காட்சிப்பொருள்களைக் காணமுடியும். 12 வயது வரையிலான குழந்தைகளுக்கு அனுமதி இலவசம். வயதிற்கான அடையாள அட்டை காண்பிக்கப்பட வேண்டும். இந்த கலைக்கூடத்தைப் பார்வையிட உள்ளூர் பார்வையாளர்கள் ரூ.20உம், வெளிநாட்டுப் பார்வையாளர்கள் ரூ.500உம் செலுத்த வேண்டும்.
# நஞ்சுக்கொடி தகர்வு


நஞ்சுக்கொடி சீர்குலைவுக்கான காரணம் முற்றிலும் தெளிவாகத் தெரியவில்லை. கர்ப்பகால சிக்கல் என்று இந்நோயை வகைப்படுத்துகிறார்கள். மேலும் குறிப்பிடத்தக்க அளவுக்கு அதிகமான இடையூறுகளுக்கும் பிரசவ காலத்திற்கு நெருக்கமாய் நிகழும் நிகழ்வுகளுக்கும் பிரசவமே பரிந்துரைக்கப்படுகிறது. இதனால் நஞ்சுக்கொடி கருப்பை வாயின் கீழ்பகுதியில் பகுதியாகவோ அல்லது முழுமையாகவோ உட்புகுந்து விடுதல், கருப்பை சுவர் முறிவு ஏற்படுதல் போன்ற சிக்கல்கள் தோன்றுகின்றன. கர்ப்பக் காலத்தில் யோனியில் இரத்தப்போக்கு அதிகமாக ஏற்படுவதற்கு இதுவும் ஒரு முக்கியக் காரணமாகும்.. பிறக்கும் குழந்தைகளில் சுமார் 15% சதவீத குழந்தைகளின் இறப்புகளுக்கு நஞ்சுக்கொடி சீர்குலைவு முக்கியமான காரணியாகும்..  

## அறிகுறிகள்

நஞ்சுக்கொடி தகர்வு நோயின் ஆரம்ப நிலைகளில் அறிகுறிகள் என ஏதும் இல்லாமல் இருக்கலாம். ஆனால் நோயின் அறிகுறிகள் திடீரென்று உருவாகும். திடீரென வயிற்று வலி, தொடர்ச்சியாகத் தோன்றும். யோனியில் அதிகமான இரத்தப்போக்கு இருக்கும். கருவின் கர்ப்பகால வயதிற்கு ஏற்றவாறு கருப்பை விரிவடையாமல் இருக்கும். கருவின் இயக்கம் குறைதலும் கருவின் இதயத் துடிப்பு குறைதலும் முக்கியமான அறிகுறிகளில் அடங்கும்.  

யோனியில் வெளியேறும் இரத்தப்போக்கு பிரகாசமான சிவப்பு நிறத்திலும் அடர்த்தியாகவும் இருக்கும்..  

நஞ்சுக்கொடியின் மையத்தில் தமனி இரத்தப்போக்கு காரணமாக ஏற்படும் நஞ்சுக்கொடி சீர்குலைவு கடுமையான அறிகுறிகளின் திடீர் வளர்ச்சிக்கு வழிவகுக்கிறது. கருவின் இதய துடிப்பில் அசாதாரணமான மாற்றங்கள், தாயின் உடலில் இரத்தக்கசிவு, உடலின் அனைத்து பகுதிகளிலும் இரத்தம் உறைதல் போன்ற உயிருக்கு ஆபத்தான நிலைமைகள் தோன்றுகின்றன. மேலும் நஞ்சுக்கொடியின் சுற்றளவில் அமைந்துள்ள சிரையில் இடையூறுகள் மெதுவாக உருவாகி இரத்தப்போக்கு சிறிய அளவில் இருக்கும். கருப்பையக வளர்ச்சி மட்டுப்படும். குழந்தைக்குத் தேவையான ஊட்டச்சத்தையும், பாதுகாப்பையும் வழங்குவதற்காக அதனைச் சுற்றியிருக்கும் பனிக்குடத் திரவம் குறைந்து குழந்தைக்கு சுவாசப் பிரச்சினைகள் உண்டாகும்.
# குதுப் மினார் வளாகம்

**குதுப் மினார் வளாகம்** (Qutb Minar complex) என்பது இந்தியாவில் தில்லியில் உள்ள மெக்ராலியில் உள்ள தில்லி சுல்தானகத்தின் நினைவுச்சின்னங்கள் மற்றும் கட்டிடங்கள் ஆகும். இந்த வளாகத்தில் உள்ள குதுப் மினார் "வெற்றி கோபுரம்" என்றும், சூபி மதத்துறவி குவாஜா குத்புதீன் பக்தியார் காக்கியின் பெயரிடப்பட்டது. இதன் கட்டமைப்பு குதுப்-உத்-தின் ஐபக் என்பவரால் தொடங்கப்பட்டது. பின்னர் அவர் மம்லூக்கிய வம்சத்தின் (குலாம் வான்ஷ்) டெல்லியின் முதல் சுல்தானானார். கட்டுமானத்தை அவரது வாரிசான சம்சுத்தின் இல்த்துமிசு (அல்தமாஷ் எனவும் அறியப்படுகிறார்), இறுதியாக கி.பி 1368 இல் துக்ளக் வம்சத்தைச் சேர்ந்த (1320-1412) டெல்லியின் சுல்தானான பிரோசு சா துக்ளக் அவர்களால் நிறைவு செய்யப்பட்டது. குபத்-உல்-இஸ்லாம் மசூதி பின்னர் குவாதத்-உல் இஸ்லாத்தில் சிதைக்கப்பட்டது. இது குதுப் மினாருக்கு அடுத்ததாக நிற்கிறது.  

துக்ளக்குகள், அலாவுதீன் கில்சி மற்றும் பிரித்தானியர்கள் உட்பட பல ஆட்சியாளர்கள் இந்த வளாகத்தில் கட்டமைப்புகளைச் சேர்த்தனர். குதுப் மினார் மற்றும் குவ்வத் உல்-இஸ்லாம் மசூதி தவிர, இந்த வளாகத்தில் உள்ள மற்ற கட்டுமானங்களில் அலாய் தர்வாசா வாயில், அலாய் மினார் மற்றும் இரும்புத் தூண் ஆகியவை அடங்கும் . குவ்வத் உல்-இஸ்லாம் மசூதி 27 பழைய சமண கோவில்களை அழித்த பின்னர் கட்டப்பட்டது. மேலும், இந்த வளாகத்திற்குள் இல்துமிசு, அலாவுதீன் கில்சி மற்றும் இமாம் ஜமீன் ஆகியோரின் கல்லறைகளும் உள்ளன. நவம்பர்-டிசம்பர் மாதங்களில் நடைபெறும் வருடாந்திர 'குதுப் திருவிழா'வின் இடமாகவும் இது உள்ளது. இதில் கலைஞர்கள், இசைக்கலைஞர்கள் மற்றும் நடனக் கலைஞர்கள் மூன்று நாட்களுக்கு மேல் நிகழ்ச்சிகளை நிகழ்த்துகிறார்கள். 2006 ஆம் ஆண்டில் 3.9 மில்லியன் பார்வையாளர்களை ஈர்த்த குதுப் மினார் வளாகம், தாஜ்மஹால் விட அந்த ஆண்டில் இந்தியாவின் அதிகம் பார்வையிடப்பட்ட நினைவுச் சின்னமாகும்.  

## அலாய் தர்வாசா
கட்டிய அலாய் தர்வாசாவின் நுழைவு வளைவில் உள்ள கல்வெட்டு, ]]  
அலாய் தர்வாசா குவ்வத்-உல்-இஸ்லாம் மசூதியின் தெற்குப் பக்கத்திலிருக்கும் ஒரு முக்கிய நுழைவாயில் ஆகும் . கி.பி 1311 இல் தில்லியின் இரண்டாவது கில்சி சுல்தான் அலாவுதீன் கில்சி அவர்களால் கட்டப்பட்டது. அவர் கிழக்குப் பக்கத்திலுள்ள தூண்களுக்கு ஒரு சபையையும் சேர்த்தார். குவிமாட நுழைவாயில் சிவப்பு மணற்கல் மற்றும் பொறிக்கப்பட்ட வெள்ளை பளிங்கு அலங்காரங்கள், நாஸ்க் எழுத்துகளில் உள்ள கல்வெட்டுகள், ஒட்டப்பட்ட கல் திரைகள் மற்றும் அதில் பணியாற்றிய துருக்கிய கைவினைஞர்களின் குறிப்பிடத்தக்க கைவினைத்திறனைக் காட்டுகிறது. இஸ்லாமிய கட்டிடக்கலை கொள்கைகளை அதன் கட்டுமானத்திலும் அலங்காரத்திலும் பயன்படுத்திய முதல் கட்டிடம் இதுவாகும். இது தில்லி சுல்தானகத்தின் காலத்தில் கட்டப்பட்ட மிக முக்கியமான கட்டிடங்களில் ஒன்றாக கருதப்படுகிறது. தாமரை மொட்டுகள் என அடையாளம் காணப்பட்ட அதன் கூர்மையான வளைவுகள் மற்றும் விளிம்புகளின் முனையுடன், இது குவாவத்-உல்-இஸ்லாம் மசூதிக்கு ஒரு நுழைவாயிலாக செயல்பட்டது.  

## குதுப் மினார்

குதுப் மினார் ஆப்கானிஸ்தானில் உள்ள ஜாம் மினாரால் ஈர்க்கப்பட்டுள்ளது. இது ஆரம்பகால ஆப்கானிய கட்டிடக்கலைக்கு ஒரு முக்கிய எடுத்துக்காட்டாகும். இது பின்னர் இந்தோ-இஸ்லாமிய கட்டிடக்கலையாக உருவானது. குதுப் மினார் 72.5 மீட்டர் (239 அடி) உயரத்தில் ஐந்து தனித்தனி மாடிகளைக் கொண்டுள்ளது. ஒவ்வொன்றும் அலங்கரிக்கப்பட்ட பெட்டகத்தை சுமந்து செல்லும் ஒரு முன்பகுதியால் குறிக்கப்பட்டுள்ளது . அடிவாரத்தில் 14.3 மீட்டர் விட்டம் முதல் மேலே 2.7 மீட்டர் வரை 379 படிகள் உயரம் கொண்டுள்ளது. சுற்றியுள்ள கட்டிடங்கள் மற்றும் நினைவுச்சின்னங்களுடன் இது யுனெஸ்கோ உலக பாரம்பரிய தளமாக பட்டியலிடப்பட்டுள்ளது.
# ஓர்ச்சா கோட்டை வளாகம்



கோட்டை, அரண்மனைகள், கோயில் மற்றும் பிற மாளிகைகளையும், ஏராளமான பழங்கால நினைவுச்சின்னங்களையும் உள்ளடக்கிய **ஓர்ச்சா கோட்டை வளாகம்**, இந்திய மாநிலமான மத்தியப் பிரதேசத்தில் உள்ள ஓர்ச்சா நகரில் அமைந்துள்ளது. கோட்டை மற்றும் அதற்குள் உள்ள பிற கட்டமைப்புகள் 16 ஆம் நூற்றாண்டின் முற்பகுதியில் இருந்த பண்டெலா ராசபுத்திரரான ஓர்ச்சா மாநில மன்னர் ருத்ரா பிரதாப் சிங் மற்றும் அவருக்குப் பின்வந்த மன்னர்களாலும் கட்டப்பட்டது.  

கோட்டை வளாகம், ஒரு வளைந்த படுகைப் பாலத்தில் இருந்து ஒரு பெரிய நுழைவாயிலுக்கு வழிவகுக்கிறது. இதைத் தொடர்ந்து அரண்மனைகளால் சூழப்பட்ட ஒரு பெரிய நாற்புற திறந்தவெளி உள்ளது. இதில் ராஜா மகால் அல்லது ராஜா மந்திர், சீஷ் மகால், ஜகாங்கிர் மகால், ஒரு கோயில், தோட்டங்கள் மற்றும் அரங்குகள் உள்ளன. கோட்டை வளாகம் திட்டமிடப்பட்ட பால்கனிகள், திறந்த தட்டையான பகுதிகள் மற்றும் அலங்கரிக்கப்பட்ட அச்சுவேலை ஜன்னல்கள் மற்றும் போர்க்களங்கள் ஆகிய குறிப்பிடத்தக்க கட்டடக்கலை அம்சங்களைக் கொண்டுள்ளது.  

## அமைவிடம்
கோட்டை வளாகம் மத்திய பிரதேச மாநிலத்தின் திகம்கர் மாவட்டத்தில் ஓர்ச்சா நகரில் அமைந்துள்ளது. கோட்டை வளாகம் ஓர்ச்சா நகரில் உள்ள பேட்வா ஆறு மற்றும் ஜாம்னி நதியின் சங்கமத்தால் உருவான ஒரு தீவுக்குள் உள்ளது. கிரானைட் கற்களில் கட்டப்பட்ட 14 வளைவுகளுடன் கூடிய வளைந்த பாலம் வழியாக நகரத்தின் கிழக்குப் பகுதியிலிருந்து இந்த வளாகத்தை அடையலாம்.  

மாவட்ட தலைமையகமாக விளங்கும் திகம்கர் நகரத்திலிருந்து ஓர்ச்சா நகரம் சுமார் தொலைவிலும், ஜான்சி நகரம் தொலைவில் உள்ளது. ஓர்ச்சா என்பது ஜான்சி-மணிக்பூர் பிரிவில் உள்ள மத்திய இரயில்வேயின் இரயில் நிலையமாகும்.  

## வரலாறு

கி.பி 1501 இல் பண்டெலா ராசபுத்திர மன்னரான ருத்ரா பிரதாப் சிங் (1501–1531), என்பவரால் ஓர்ச்சா மாநிலம் நிறுவப்பட்டதைத் தொடர்ந்து இந்தக் கோட்டை கட்டப்பட்டது. கோட்டை வளாகத்திற்குள் உள்ள அரண்மனைகள் மற்றும் கோயில்கள் ஓர்ச்சா மாநிலத்தின் அடுத்தடுத்த மகாராஜாக்களால் ஒரு குறிப்பிட்ட காலப்பகுதியில் கட்டப்பட்டன. இவற்றில், ராஜா மந்திர் அல்லது ராஜா மகால் 1554 லிருந்து 1591 வரை ஆண்ட மதுகர் ஷாவால் கட்டப்பட்டது. ஜஹாங்கிர் மஹால் மற்றும் சவான் பதான் மகால் ஆகியவை வீர் சிங் தியோ (1605-1627) ஆட்சிக்காலத்தில் கட்டப்பட்டன. கோட்டை வளாகத்தில் காணப்படும் "மிளகு பானைகள் மற்றும் குவிமாடங்கள்" பிரித்தானிய கட்டிடக் கலைஞர் எட்வின் லூட்டியன்சு புதுதில்லியில் கட்டிய கட்டமைப்புகளின் உந்துதலில் கட்டப்பட்டதாக நம்பப்படுகிறது.  

## நினைவுச்சின்னங்கள்

### ராஜா மகால்
1783 ஆம் ஆண்டில் கைவிடப்படும் வரை மன்னர்களும் ராணிகளும் தங்கியிருந்த ராஜா மகால் (கிங்ஸ் பேலஸ்) 16 ஆம் நூற்றாண்டின் ஆரம்பத்தில் கட்டப்பட்டது. அதன் வெளிப்புறம் எந்த அலங்காரமும் இல்லாமல் எளிமையானது. ஆனால் அரண்மனையின் உட்புற அறைகள் அரசவை, தெய்வங்கள், புராண விலங்குகள் மற்றும் மக்களின் சமூக மற்றும் மத கருப்பொருள்களின் சுவரோவியங்களால் அலங்கரிக்கப்பட்டுள்ளன. அரண்மனையின் மேல் தளத்தின் கூரையிலும், சுவர்களிலும் கண்ணாடியின் தடயங்கள் உள்ளன. அதன் ஜன்னல்கள், வில்வளைவு நடை பாதை மற்றும் தளவமைப்பு சூரிய ஒளி மற்றும் அதன் நிழல், நாள் முழுவதும் வெவ்வேறு நிலைகள் மற்றும் வெப்பநிலை பகுதிகளை உருவாக்கும் வகையில் வடிவமைக்கப்பட்டுள்ளன. மகாலின் உட்புற சுவர்களில் விஷ்ணுவின் சுவரோவியங்கள் உள்ளன. மகால் பல இரகசிய பாதைகளைக் கொண்டுள்ளது.
# ராஷ்டிரிய தலித் உத்வேகத் தலம் மற்றும் பசுமை தோட்டம்



**ராஷ்டிரிய தலித் உத்வேகத் தலம் மற்றும் பசுமை தோட்டம் (Rashtriya Dalit Prerna Sthal and Green Garden)** என்பது *தேசிய தலித் உத்வேகம் மற்றும் பசுமை தோட்டம்* என்றழைக்கப்படுகின்ற, இந்தியாவின் உத்தரபிரதேசத்தின் நொய்டாவில் அமைந்துள்ள ஒரு நினைவுச்சின்னம் ஆகும். இது உத்தரபிரதேச முதலமைச்சர் மாயாவதியால் அமைக்கப்பட்டு 14 அக்டோபர் 2011 ஆம் நாளன்று திறந்து வைக்கப்பட்டது.  

## அமைவிடம்
ராஷ்டிரிய தலித் உத்வேகத் தலம் மற்றும் பசுமை தோட்டம் நொய்டாவில் தத்ரி முதன்மைச் சாலையில் அமைந்துள்ளது. வாரத்தின் அனைத்து நாட்களிலும் இந்த பசுமைத்தோட்டம் பார்வையாளர்களுக்காகத் திறந்துவைக்கப்பட்டிருக்கும். காலை 11.00 மணி வரை மாலை 5.00 மணி வரை பார்வையாளர்கள் இதனைப் பார்வையிடலாம்.  

## கட்டுமானச் செலவினம்
இந்தத் தோட்டம் ரூ. 685 கோடி செலவில் கட்டப்பட்டது ஆகும். மாயாவதி அரசாங்கம் அனுமதிச்சீட்டு விற்பனை மூலமாக இச் செலவினை மீட்க எதிர்பார்த்திருந்தது.  

## சமூக சீர்திருத்தவாதிகளின் சிலைகள்
இந்த நினைவுச்சின்னத்தில் ராஷ்டிரிய தலித் ஸ்மாரக் ( *தேசிய தலித் நினைவு* ) என அழைக்கப்படும் ஒரு மினி-அருங்காட்சியகம் அமைந்துள்ளது. மேலும் யமுனா நதிக்கரையில் 82.5 ஏக்கர் பரப்பளவில் கட்டப்பட்ட பசுமைப் பகுதியின் விரிவாக்கம் இத்துடன் இணைந்துள்ளது.  

இந்த நினைவுச்சின்னம் சமூக சீர்திருத்தவாதிகளுக்கு அர்ப்பணிக்கப்பட்டுள்ள நினைவுச்சின்னமாக அமைந்துள்ளது. மேலும் சமூக மாற்றத்திற்கான போராட்டங்கள் மேற்கொண்டவர்களின் ஈடு இணையற்ற போராட்டங்களை கௌரவிப்பதற்காக இது கட்டப்பட்டுள்ளது. இந்த திட்டம் ஓக்லா சரணாலயத்திற்கு அருகில் அமைந்திருப்பதால் "சுற்றுச்சூழல் நட்பாக இருக்காது" என்பதன் அடிப்படையில் அக்டோபர் 2009 இல், இந்திய உச்சநீதிமன்றம் மாயாவதி அரசாங்கத்திற்கு இதன் கட்டுமானப் பணிகளை நிறுத்தும்படி உத்தரவிட்டது. டிசம்பர் 2010 இல், நீதிமன்றம் அந்த ஆணையைத் திரும்ப் பெற்றது.திட்டம் தொடர்ந்து இயங்க அனுமதி தரப்பட்டது.  

## சொந்த சிலை பிரச்னை
இந்த நினைவுச்சின்னத்தில் அவரது சொந்த சிலைகளும் இடம்பெற்றிருந்ததால், அரசியல் எதிரிகள் முதலமைச்சர் மாயாவதியை ஒரு "மெகாலோனியாக்" என்று குற்றம் சாட்டினர். மேலும் அவர் இந்திய தேசிய காங்கிரஸால் பெரிதும் விமர்சிக்கப்பட்டார். காங்கிரஸ் கட்சி உறுப்பினர்கள் பொதுமக்களின் வரிப்பணத்தைத் தவறாக வீணடிக்கின்றார்கள் என்று குற்றம் சாட்டினர். மாயாவதியின் பகுஜன் சமாஜ் கட்சியானது இந்தக் குற்றச்சாட்டுகளை நிராகரித்தது. தற்போதைய பகுஜன் சமாஜ் கட்சியின் தலைவருடைய சிலையை அடுத்து அவரது சிலைகள் கட்டப்படவேண்டும் என்று கன்ஷி ராமின் விருப்பம் தெரிவித்ததன் அடிப்படையில் அவரது சிலைகள் அமைக்கப்பட்டதாகக் கூறினார். காங்கிரஸ் கட்சியானது "தலித் எதிர்ப்பு" என்றும் மாயாவதி குற்றம் சாட்டினார்.  

## படத்தொகுப்பு
<>  

</>
# கண்ணமங்கலம் பேருந்து நிலையம்



**கண்ணமங்கலம் பேருந்து நிலையம் (Kannamangalam Bus stand)** தமிழ்நாட்டின், திருவண்ணாமலை மாவட்டம், ஆரணி வட்டத்தில் உள்ள பேருந்து நிலையம் ஆகும். இது நகரின் மையப்பகுதியில் அமைந்துள்ளது. இந்தப் பேருந்து நிலையத்தைக் கண்ணமங்கலம் பேரூராட்சி தூய்மைப்படுத்தி வருகிறது.  

## வசதிகள்

சென்னை, விழுப்புரம், செய்யாறு, சேத்துப்பட்டு, செஞ்சி, மேல்மலையனூர், வந்தவாசி, செங்கம், போளூர், திருப்பதி, கள்ளக்குறிச்சி, புதுச்சேரி, காஞ்சிபுரம், திண்டிவனம், சாத்தனுர் அணை, ஆற்காடு, ராணிப்பேட்டை, வாலாஜாபேட்டை, சித்தூர், மேல்மருவத்தூர், திருக்கோவிலூர் போன்ற நகரங்களுக்கும் மற்றும் பல நகரங்களுக்கும் பேருந்து வசதிகளை கொண்டுள்ளது. அருகில் உள்ள அனைத்து கிராமங்களுக்கும் நகர பேருந்து வசதிகளை கொண்டுள்ளது.
# சித்தார்த் (நடிகர்)



**சித்தார்த் மேனன்** என்பவர் தமிழ்நாட்டு தொலைக்காட்சி நடிகர் மற்றும் நடனக் கலைஞர் ஆவார். இவர் 2010ஆம் ஆண்டு விஜய் தொலைக்காட்சியில் ஒளிபரப்பான 'அழகிய தமிழ் மகன்' என்ற போட்டி நிகழ்ச்சியில் பங்குபெற்று அதன் மூலம் சின்னத்திரைக்கு நடிகராக அறிமுகமானார். 'என் பெயர் மீனாட்சி' (2010-2011), ஆபீஸ் (2014-2015), றெக்கை கட்டி பறக்குது மனசு (2017-2019) போன்ற பல தொடர்களில் நடித்துள்ளார்.  

2018ஆம் ஆண்டு 1வது ஜீ தமிழ் குடும்பம் விருதுகள் நிகழ்ச்சியில் அணைத்து சுற்றிலும் சிறந்தவர் என்ற சிறப்பு விருதும் வென்றுள்ளார்.  

## ஆரம்பகால வாழ்க்கை
சித்தார்த் மேனன் சென்னை தமிழ்நாட்டில் ஒரு மலையாளி குடும்பத்தில் மகனாகப் பிறந்தார். 2010ஆம் ஆண்டு விஜய் தொலைக்காட்சி நடத்திய ஆண்களுக்கான போட்டி நிகழ்ச்சியான **அழகிய தமிழ் மகன்** என்ற நிகழ்ச்சியில் போட்டியாளராக பங்குபெற்றார். இதன் வாயிலாக நடிப்புத்துறைக்கு அறிமுகமானார். இவரின் மனைவி பெயர் பிரியதர்ஷினி. இருவரும் ஒன்றாக இணைத்து 2018 இல் ஜீ தமிழ் தொலைக்காட்சியில் **திரு & திருமதி கில்லாடிஸ்** என்ற கணவன் மனைவி போட்டி விளையாட்டு நிகழ்ச்சியில் பங்குபெற்று வெற்றியும் அடைந்தார்கள் என்பது குறிப்பிடத்தக்கது.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2010 | அழகிய தமிழ் மகன் | போட்டியாளராக | விஜய் தொலைக்காட்சி |
| --- | --- | --- | --- |
| 2010-2011 | என் பெயர் மீனாட்சி | சக்தி |  |
| 2013-2016 | சரவணன் மீனாட்சி 2 | வைத்தீஸ்வரன் |  |
| 2014-2015 | கல்யாணம் முதல் காதல் வரை |  |  |
| ஆபீஸ் | கமல் |  |  |
| 2014 | ஜோடி நம்பர் 1 பகுதி 7 | போட்டியாளராக |  |
| 2016 | அச்சம் தவிர் |  |  |
| 2016-2017 | டான்ஸ் ஜோடி டான்ஸ் | ஜீ தமிழ் |  |
| 2017-2019 | றெக்கை கட்டி பறக்குது மனசு | தமிழ் |  |
| 2019-–ஒளிபரப்பில் | தேன்மொழி பி.ஏ | விஜய் தொலைக்காட்சி |  |
# கலவை வட்டம்



**கலவை வட்டம்** தமிழ்நாட்டின், இராணிப்பேட்டை மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் தலைமையகமாக கலவை நகரம் உள்ளது.  

ஆற்காடு வட்டத்தில் இருந்த மாம்பாக்கம், கலவை ஆகிய 2 குறு வட்டங்களும், 50 வருவாய் கிராமங்களும் உள்ளடக்கிய புதிய கலவை வருவாய் வட்டம் சனவரி 2020-இல் உருவாக்கப்பட்டுள்ளது.
# சோளிங்கர் வட்டம்



**சோளிங்கர் வட்டம்** தமிழ்நாட்டின், இராணிப்பேட்டை மாவட்டத்தில் உள்ள 6 வருவாய் வட்டங்களில் ஒன்றாகும். இராணிப்பேட்டை மாவட்டத்தின், அரக்கோணம், நெமிலி, வாலாஜா ஆகிய மூன்று தாலுகாக்களை சீரமைத்து, டிசம்பர் 2020-இல் சோளிங்கர் வட்டம் நிறுவப்பட்டது. இவ்வட்டத்தின் தலைமையிடம் சோளிங்ர் நகரம் ஆகும். இவ்வட்டத்தில் சோளிங்கர், வேலம், பாணாவரம் ஆகிய 3 குறுவட்டங்களும், 49 வருவாய் கிராமங்களும் உள்ளடக்கியது. இந்த வட்டத்தில் சோளிங்கர் ஊராட்சி ஒன்றியம் அமைந்துள்ளது.
# ஓக்மரக் காளான்



**ஓக்மரக் காளான்** *(shiitake)* (; *** இலென்டினுலா எடோடெசு (Lentinula edodes)***) கிழக்காசியாவைத் தாயகமாகக் கொண்ட ஓர் உண்ணத்தக்க காளான் ஆகும். இது பல ஆசிய நாடுகளில் பயிரிட்டு உண்ணப்படுகிறது. இது மரபு மருத்துவத்தில் ஒரு மூலிகையாகும்.  

## வகைபாடும் பெயரிடலும்
இந்தக் காளானை முதலில் அறிவியலாக * அகாரிகசு எடோடெசு (Agaricus edodes)* என 1877 இல் மைல்சு யோசப் பெர்க்கேலி விவரித்துள்ளார்.  

## வாழிடமும் பரவலும்
ஓக்மரக் காளான் இலையுதிர் மரங்களின் அழுகும் மரக்கட்டைகளில் வளர்கிறது. குறிப்பாக சீ, வாதுமை, ஓக், maple, பீச், sweetgum, poplar, hornbeam, செங்காலி, மல்பெரி, சின்குவாபின் ஆகிய மரங்களின் கட்டைகளில் வளர்கிறது. இது தென்கிழக்கு ஆசியாவின் வெதுவெதுப்பும் ஈரப்பதனும் அமைந்த காலநிலைப் பகுதிகளில் பரவியுள்ளது.  

}}  

=
# வில்ம்சு புற்றுநோய்


**வில்ம்சு புற்றுநோய்** (*Wiilms' tumor* அல்லது *nephroblastoma*) என்பது குறிப்பாக சிறுவர்களிடம் காணப்படும் சிறுநீர் சுரப்பிப் புற்றுநோயாகும். சிறுவர்களிடம் தோன்றும் புற்றுநோயில் இது 6% ஆக உள்ளது. வயது வந்தவர்களிடம் இது மிக அரிதாகவே தோன்றும். இப்புற்றுநோயை முதன்முதலாக விளக்கிய செருமனியரான மாக்சு வில்ம்சு (1867&ndash;1918) என்ற செருமனிய மருத்துவரின் பெயரால் இது வில்ம்சு புற்றுநோய் என அழைக்கப்படுகிறது.  

அமெரிக்காவில் ஆண்டுதோறும் சராசரியாக 640 பேர் இந்நோயினால் பாதிக்கப்படுகின்றனர். தொடர்புடைய மரபணு நோய்க்குறி இல்லாத குழந்தைகளில் பெரும்பாலும் இந்நோய் ஏற்படுகின்றது. இருப்பினும், வில்ம்சின் கட்டி உள்ள குழந்தைகள் பலர் மரபுவழி ஊனங்களைக் கொண்டுள்ளனர்.  
ஆகியனவாகும்.  

மீயொலி, கணினி தளக் கதிர்படம், எம்.ஆர் ஐ.ஆய்வுகள் நோய்காண உதவும்.திசு பரிசோதனை மிகவும் அவசியம்  

## மருத்துவம்
பாதிப்புக்குள்ளான சுரப்பியும் அதன் அருகிலுள்ள ஊநீர் சுரப்பிகளும் அகற்றப்படுகின்றன. இதனைத் தொடந்து வேதி மருந்துகளும் கதிர் மருத்துவமும் கொடுக்கப்படுகின்றன. ஆரம்ப நிலையில் கண்டுகொள்வதும் தீவிர சிகிச்சையும் நல்ல பலனைக் கொடுக்கின்றன. தொடர்ந்து நோயாளி கவனிக்கப்பட வேண்டும். பொதுவாக நல்ல பலன் கிடைக்கிறது.
# தோல் கழலை நோய்

**தோல் கழலை நோய்** அல்லது **லம்பி தோல் நோய்** ( **எல்.எஸ்.டி** ) என்பது கால்நடைகளுக்கு ஏற்படும் ஒரு தொற்று நோயாகும், இது *போக்ஸ்விரிடே* குடும்பத்தைச் சேர்ந்த வைரசால் ஏற்படுகிறது, இது **நீத்லிங் வைரஸ்** என்றும் அழைக்கப்படுகிறது. இந்த நோய் காய்ச்சல், பெரிதாகிய மேலோட்டமான நிணநீர் சுரப்பி மற்றும் தோல் மற்றும் சளி சவ்வுகளில் (சுவாச மற்றும் இரைப்பைக் குழாய்கள் உட்பட) பல கட்டிகள் (விட்டம் 2–5 செ.மீ ) என்று வகைப்படுத்தப்படுகிறது. பாதிக்கப்பட்ட கால்நடைகளுக்கு கால்களில் வீக்கம் உண்டாகி அதனால் அவை நொண்டக்கூடும். பாதிக்கப்பட்ட விலங்குகளின் தோல் நிரந்தரமாக சேதம் அடைவதால், இந்த வைரசால் முக்கியமான பொருளாதார இழப்பு ஏற்படுகின்றது. இதனால் இறந்த கால்நடையின் தோலின் வணிக மதிப்பு குறைந்துபோகிறது. கூடுதலாக, இந்த நோய் தாக்கப்பட்ட மாடுகளானது பெரும்பாலும் நாள்பட்ட பலவீனம், பால் உற்பத்தி குறைதல், வளர்ச்சி குறைதல், சினை பிடிக்காமை, கருக்கலைதல் சில நேரங்களில் மரணம் போன்றவற்றுக்கு காரணமாகிறது. இந்நோயானது பெரும்பாலும் கொசு, ஈக்கள் மூலம் பரவக்கூடியது.  

## கட்டுப்பாடு
முதலில் இந்நோய் பாதித்த மாடுகளை பிற மாடுகளிடமிருந்து தனிமைப் படுத்தி, உடனடியாக கால்நடை மருத்துவரிடம் ஆலோசனை பெறவேண்டும். இந்த வைரஸ் நோய்க்கு அடுத்து வரும் பாக்டீரியல் நோயால் மாடுகளின் இறப்பு அதிகரிக்க வாய்ப்புள்ளது. எனவே பாக்டீரியல் நோயை கட்டுப்படுத்த ஊசி மருந்துகளை மூன்று நாட்களுக்கு செலுத்த வேண்டும். கிருமிநாசினி கொண்ட களிம்பு மருந்துகளை கட்டிகள் மீது தடவ வேண்டும்.  
## வரலாறு
லம்பி தோல் நோய் முதன்முதலில் 1929 ஆம் ஆண்டில் சாம்பியாவில் ஒரு கொள்ளைநோயாகக் காணப்பட்டது. ஆரம்பத்தில், இது விஷம் அல்லது பூச்சி கடித்தன் விளைவாக இருக்கலாம் என்று கருதப்பட்டது. போட்ஸ்வானா, ஜிம்பாப்வே, தென்னாப்பிரிக்கா குடியரசில் 1943 மற்றும் 1945 க்கு இடையில் கூடுதலாக காணப்பட்டன. 1949 ஆம் ஆண்டில் தென்னாப்பிரிக்காவில் சுமார் 8 மில்லியன் கால்நடைகள் பான்சூடிக் தொற்றுநோயால் பாதிக்கப்பட்டன, இதனால் பெரும் பொருளாதார இழப்பு ஏற்பட்டது. கென்யா, சூடான், தான்சானியா, சோமாலியா, கேமரூன் ஆகிய நாடுகளில் கால்நடைகளை பாதிக்கும் தோல் கழலை நோய் 1950 கள் மற்றும் 1980 களுக்கு இடையில் ஆப்பிரிக்கா முழுவதும் பரவியது. கடந்த தசாப்தத்தில், மத்திய கிழக்கு, ஐரோப்பிய மற்றும் மேற்கு ஆசிய பிராந்தியங்களில் தோல் கழலை நோய் பாதிப்புகள் கண்டறியப்பட்டன. இந்திலையில் 2019 ஆம் ஆண்டு இந்நோய் இந்தியாவின், கேரளத்தில் கண்டறிப்ப்பட்டது.